CELEX: 31986D0618
Language: el
Date: 1986-12-10 00:00:00
Title: 86/618/ΕΟΚ: Απόφαση της Επιτροπής της 10ης Δεκεμβρίου 1986 για την έγκριση προσθήκης στο πρόγραμμα που αφορά τον τομέα των γεωμήλων, το οποίο υπέβαλε η κυβέρνηση της Ομοσπονδιακής Δημοκρατίας της Γερμανίας για το κρατίδιο της Βαυαρίας, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31986D0618

86/618/ΕΟΚ: Απόφαση της Επιτροπής της 10ης Δεκεμβρίου 1986 για την έγκριση προσθήκης στο πρόγραμμα που αφορά τον τομέα των γεωμήλων, το οποίο υπέβαλε η κυβέρνηση της Ομοσπονδιακής Δημοκρατίας της Γερμανίας για το κρατίδιο της Βαυαρίας, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 361 της 20/12/1986 σ. 0039

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Δεκεμβρίου 1986  για την έγκριση προσθήκης στο πρόγραμμα που αφορά τον τομέα των γεωμήλων, το οποίο υπέβαλε η κυβέρνηση της Ομοσπονδιακής Δημοκρατίας της Γερμανίας για το κρατίδιο της Βαυαρίας, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (86/618/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ιδίως το άρθρο 5,  Εκτιμώντας:  ότι, στις 19 Δεκεμβρίου 1985, η κυβέρνηση της Ομοσπονδιακής Δημοκρατίας της Γερμανίας ανακοίνωσε προσθήκη στο πρόγραμμα που έχει εγκριθεί με την απόφαση 80/672/ΕΟΚ της Επιτροπής (3) και το οποίο αφορά τον τομέα των γεωμήλων στο κρατίδιο της Βαυαρίας ·  ότι η εν λόγω προσθήκη στο πρόγραμμα έχει ως αντικείμενο την παραλαβή, την αποθήκευση, την επιλογή, την εμπορία και τη μεταποίηση γεωμήλων κατά τρόπο που να ενισχύεται η ανταγωνιστικότητα του τομέα και να αξιοποιούνται τα προϊόντα του και ότι κατά συνέπεια, αποτελεί ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το περιεχόμενο της προσθήκης στο πρόγραμμα δεν θα έπρεπε να αφορά προϊόντα που δεν αναφέρονται στο παράρτημα ΙΙ της συνθήκης, ούτε το άμυλο·  ότι η εν λόγω προσθήκη περιλαμβάνει επαρκή αριθμό στοιχείων από αυτά που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι οι στόχοι του άρθρου 1 του κανονισμού αυτού μπορούν να επιτευχθούν στον τομέα των γεωμήλων στη Βαυαρία· ότι η προθεσμία που καθορίζεται για την εφαρμογή της εν λόγω προσθήκης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του κανονισμού αυτού·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η προσθήκη στο πρόγραμμα που αφορά τον τομέα των γεωμήλων στο κρατίδιο της Βαυαρίας, το οποίο ανακοινώθηκε από την κυβέρνηση της Ομοσπονδιακής Δημοκρατίας της Γερμανίας στις 19 Δεκεμβρίου 1985 και συμπληρώθηκε στις 23 Ιουνίου 1986 σύμφωνα με τον κανονισμό (ΕΟΚ) αριθ. 355/77, εξαιρουμένων των επενδύσεων που αφορούν προϊόντα που δεν αναφέρονται στο παράρτημα ΙΙ καθώς και το άμυλο.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 10 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 194 της 17. 7. 1986, σ. 4.  (3) ΕΕ αριθ. L 185 της 18. 7. 1980, σ. 41.